Diari Oficial de la Generalitat Valenciana


Sumari del DOGV 3737, del 26-04-2000 (2000/3063)

ORDRE d'11 d'abril de 2000, de la Conselleria d'Ocupació, per la qual es dóna publicitat a la línia de crèdit i a l'import global màxim destinat a la concessió de les ajudes previstes en l'àmbit de col·laboració amb òrgans de l'administració general de l'estat i els seus organismes autònoms, amb les entitats autònomes de la Generalitat Valenciana, amb les universitats i les institucions sense ànim de lucre, que contracten personal treballador desocupat en la realització d'obres i serveis d'interés general i social per a l'any 2000.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3737

Data del DOGV
:   26-04-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/3063


Data del document
:   11-04-2000

Organisme emissor
:   Conselleria d'Ocupació

Tipus de document
:   Ordre

Anàlisi jurídica

 Descriptors 

:   * creació d'ocupació
    * ajuda pública
    * suport econòmic
    * ajuda a l'ocupació
    * societat sense fins de lucre

ORDRE d'11 d'abril de 2000, de la Conselleria d'Ocupació, per la qual es dóna publicitat a la línia de crèdit i a l'import global màxim destinat a la concessió de les ajudes previstes en l'àmbit de col·laboració amb òrgans de l'administració general de l'estat i els seus organismes autònoms, amb les entitats autònomes de la Generalitat Valenciana, amb les universitats i les institucions sense ànim de lucre, que contracten personal treballador desocupat en la realització d'obres i serveis d'interés general i social per a l'any 2000. [2000/3063]
  
Amb data 25 de maig de 1999 va ser publicada en el Diari Oficial de la Generalitat Valenciana l'Ordre de 3 de maig de 1999, de la Conselleria d'Ocupació, Indústria i Comerç, per la qual s'estableixen les bases per a la concessió de subvencions en l'àmbit de col·laboració amb òrgans de l'administració general de l'estat i els seus organismes autònoms, amb les entitats autònomes de la Generalitat Valenciana, amb les universitats i les institucions sense ànim de lucre, que contracten personal treballador desocupat en la realització d'obres i serveis d'interés general i social
  
Posteriorment, mitjançant Ordre de 28 de desembre de 1999, de la Conselleria d'Ocupació, publicada en el Diari Oficial de la Generalitat Valenciana núm. 3.660, de 5 de gener de 2000, es modifica l'Ordre citada adaptant-la a la nova estructura organitzativa de la Generalitat Valenciana i introduint-hi les modificacions produïdes en la Llei 30/1992 de 26 de novembre, de Règim Jurídic de les Administracions Publiques i del Procediment Administratiu Comú, per la Llei 4/1999, de 13 de gener.
  
L'article 47.11 del text refós de la Llei d'Hisenda Publica Valenciana, aprovat per Decret Legislatiu de 26 de juny de 1991, estableix la necessitat de donar publicitat a les línies de subvenció que financen la concessió d'ajudes de naturalesa corrent o de capital i a l'import global màxim que s'hi destina.
  
En virtut d'això, i de conformitat amb allò que s'ha disposat en la disposició addicional de l'Ordre de 28 de desembre de 1999, de la Conselleria d'Ocupació, publicada en el Diari Oficial de la Generalitat Valenciana núm. 3.660, de 5 de gener de 2000, per la qual es modifica l'Ordre de 14 d'abril de 1999, de la Conselleria d'Ocupació, Indústria i Comerç
  
ORDENE
  
Article únic
  
Per a l'exercici 2000, i de conformitat amb allò que s'ha establit en la Llei 10/1999, de 30 de desembre, de Pressupostos de la Generalitat Valenciana per a l'exercici de 2000, les ajudes previstes en l'Ordre de 3 de maig de 1999, de la Conselleria d'Ocupació, Indústria i Comerç, per la qual s'estableixen les bases per a la concessió de subvencions en l'àmbit de col·laboració amb òrgans de l'administració General de l'Estat i els seus organismes autònoms, amb les entitats autònomes de la Generalitat Valenciana, amb les universitats i les institucions sense ànim de lucre, que contracten personal treballador desocupat en la realització d'obres i serveis d'interés general i social (DOGV núm. 3.502, de 25.05.1999), modificades per l'Ordre de 28 de desembre de 1999, de la Conselleria d'Ocupació, publicada en el Diari Oficial de la Generalitat Valenciana núm. 3.660, de 5 de gener de 2000, es finançaran a càrrec de la secció, programa, línia i imports globals que a continuació s'indiquen:
  
Secció 13, programa 322.10, Foment de l'Ocupació i Economia Social, capítol IV, línia 407/000/00 (codi comptable 2.945), amb un import global màxim de 6.151.489.194 pessetes.
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 11 d'abril de 2000
  
El conseller d'Ocupació,
  
RAFAEL BLASCO CASTANY